Swartbemagtigingsfonds verdedig R34m vir luuksewinkel – praag.co.za — 20 jaar jonk!
"Die afgelope vier dae is transformasie bevraagteken, miskien omdat sekere mense nie die behoefte aan bemagtiging vir vroue insien nie, miskien omdat sommiges nie die behoefte aan transformasie in die kleinhandelsektor insien nie," sê Mthethwa, volgens die koerant.
Dié opmerkings deur Mthethwa is tydens 'n konferensie van die Swart Sakeraad (Black Business Council) in Midrand gemaak.
Volgens die New Age, sou sy gesê het dat die mense wat die kleinhandelsektor in Suid-Afrika ondersteun, swart is, dog die sektor bly blank, en meer swartmense is nodig om aan die sakekant deel te neem.
"Ek sien uit na die dag as die werk van swartmense met vertroue en waardering begroet sal word en nie met instinktiewe agterdog van kwaaddoenery en oortredings wat tans reaksies op ondernemings deur swartmense kenmerk nie."
Die regering se swartbemagtigingsfonds het R34,1 miljoen aan finansiering vir Ndalo Luxury Ventures (NLV) goedgekeur om die Luminance-boetiek, wat luukseklere en verwante goedere verkoop, in Hydepark, Johannesburg, te vestig.
Die boetiek word deur die media-sakevrou, Khanyi Dhlomo, haar ma Venetia en die sakevrou Judy Dhlamini bestuur.
Dinsdagaand het die minister van handel en nywerheid, Rob Davies, gesê dat hy 'n uitgebreide verslag van die swartbemagtigingsfonds rondom die finansiering vir NLV aangevra het. – sapa
Skrywer Dan RoodtGepubliseer op 4 Augustus 2013 Kategorieë Nuus, Suider-AfrikaSleutelwoord Khanyi Dhlomo, Luminance, Philisiwe Mthethwa, ras, Rob Davies, swart, swart bemagtiging, transformasie